CELEX: 32015R0562
Language: mt
Date: 2015-04-08 00:00:00
Title: Regolament tal-Kummissjoni (UE) 2015/562 tat- 8 ta' April 2015 li jemenda r-Regolament tal-Kummissjoni (UE) Nru 347/2012 li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar ir-rekwiżiti għall-approvazzjoni tat-tip għal ċerti kategoriji ta' vetturi bil-mutur fir-rigward ta' sistemi avvanzati għal ibbrejkjar f'emerġenza

9.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 93/35
            
         REGOLAMENT TAL-KUMMISSJONI (UE) 2015/562
   tat-8 ta' April 2015
   li jemenda r-Regolament tal-Kummissjoni (UE) Nru 347/2012 li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar ir-rekwiżiti għall-approvazzjoni tat-tip għal ċerti kategoriji ta' vetturi bil-mutur fir-rigward ta' sistemi avvanzati għal ibbrejkjar f'emerġenza
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 661/2009 tal-Parlament Ewropew u tal-Kunsill tat-13 ta' Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (1), u b'mod partikolari l-Artikolu 14(1)(a) tiegħu,
   Billi:
   
               (1)
            
            
               Ir-Regolament (KE) Nru 661/2009 huwa Regolament separat għall-finijiet tal-proċedura tal-approvazzjoni tat-tip stipulata fid-Direttiva 2007/46/KE tal-Parlament Ewropew u tal-Kunsill (2).
            
         
               (2)
            
            
               Ir-Regolament (KE) Nru 661/2009 jistabbilixxi rekwiżiti bażiċi għall-approvazzjoni tat-tip ta' vetturi bil-mutur tal-kategoriji M2, M3, N2 u N3 fir-rigward tal-istallazzjoni ta' sistemi avvanzati għall-ibbrejkjar f'emerġenza (AEBS). Huwa neċessarju li wieħed jistabbilixxi l-proċeduri, it-testijiet u r-rekwiżiti speċifiċi għal tali approvazzjoni tat-tip.
            
         
               (3)
            
            
               Ir-Regolament (KE) Nru 661/2009 jistabbilixxi obbligu ġenerali għal vetturi tal-kategoriji M2, M3, N2 u N3 li se jkunu mgħammra b'AEBS.
            
         
               (4)
            
            
               Ir-Regolament tal-Kummissjoni (UE) Nru 347/2012 (3) jistabbilixxi l-proċeduri, it-testijiet u r-rekwiżiti speċifiċi għall-approvazzjoni tat-tip ta' vetturi bil-mutur fir-rigward tal-AEBS, u jistipula l-implimentazzjoni ta' dawk ir-rekwiżiti f'żewġ stadji. Bħala parti mill-ewwel stadju, sa mill-1 ta' Novembru 2013, ċerti tipi ta' vetturi ġodda kellhom jiġu soġġetti għall-approvazzjoni ta' livell 1. Bħala parti mit-tieni stadju, dawk it-tipi ta' vetturi, flimkien ma' ċerti tipi ta' vetturi oħra li ma kinux ġew suġġetti għal-livell ta' approvazzjoni 1, se jkollhom jiksbu l-livell ta' approvazzjoni 2, li jinvolvi konformità ma' rekwiżiti oħra aktar estensivi. Ir-Regolament (UE) Nru 347/2012 jistipula wkoll li l-livell ta' approvazzjoni 2 jiġi implimentat mill-1 ta' Novembru 2016 għal tipi ġodda ta' vetturi.
            
         
               (5)
            
            
               Il-perjodu ta' żmien għall-implimentazzjoni tal-livell ta' approvazzjoni 2 ġie stabbilit biex jiġi żgurat li hemm biżżejjed żmien ta' adattament sabiex tinkiseb aktar esperjenza b'sistemi AEBS u biex ikunu jistgħu jseħħu aktar żviluppi tekniċi f'dan il-qasam. Barra minn hekk, il-perjodu ta' żmien kien intiż sabiex jippermetti lill-Kummissjoni tqis ir-rekwiżiti internazzjonali armonizzati ta' prestazzjoni u tal-ittestjar li l-Kummissjoni Ekonomika għall-Ewropa tan-Nazzjonijiet Uniti (NU/KEE) kellha tadotta rigward it-tipi ta' vetturi tal-kategoriji koperti bir-Regolament tan-NU Nru 131 rigward l-AEBS.
            
         
               (6)
            
            
               Għaldaqstant kien previst li, mhux aktar tard minn sentejn qabel id-data tal-implimentazzjoni tal-livell ta' approvazzjoni 2, il-Kummissjoni għandha tadotta l-kriterji tal-ittestjar tat-twissija u tal-attivazzjoni tal-ibbrejkjar għal tipi ta' vetturi tal-kategorija M2 u tal-kategorija N2 b'massa grossa tal-vettura li ma taqbiżx it-8 tunnellati, filwaqt li jitqiesu aktar żviluppi fil-livell tal-NU/KEE dwar din il-kwistjoni.
            
         
               (7)
            
            
               L-NU/KEE speċifikat il-valur tal-veloċità tal-mira applikabbli fix-xenarju tal-mira mobbli fil-livell ta' approvazzjoni 2 għall-ittestjar ta' tipi ta' vetturi tal-kategorija M2 u tal-kategorija N2 b'massa massima li ma taqbiżx it-8 tunnellati. Il-valuri tal-veloċità tal-mira ġew stabbiliti b'mod konservattiv, biex jippermettu li tinkiseb aktar esperjenza b'sistemi AEBS u biex ikunu jistgħu jsiru aktar żviluppi tekniċi f'dan il-qasam għat-tipi ta' vetturi inkwistjoni.
            
         
               (8)
            
            
               Il-miżuri stipulati f'dan ir-Regolament huma skont l-opinjoni tal-Kumitat Tekniku — Vetturi bil-Mutur,
            
         ADOTTAT DAN IR-REGOLAMENT:
   Artikolu 1
   L-Anness II tar-Regolament (UE) Nru 347/2012 huwa emendat skont l-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta' April 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 200, 31.7.2009, p. 1.
   
      (2)  Id-Direttiva 2007/46/KE tal-Parlament Ewropew u tal-Kunsill tal-5 ta' Settembru 2007 li tistabbilixxi kwadru għall-approvazzjoni ta' vetturi bil-mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1).
   
      (3)  Ir-Regolament tal-Kummissjoni (UE) Nru 347/2012 tas-16 ta' April 2012 li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar ir-rekwiżiti għall-approvazzjoni tat-tip għal ċerti kategoriji ta' vetturi bil-mutur fir-rigward ta' sistemi avvanzati għal ibbrejkjar f'emerġenza (ĠU L 109, 21.4.2012, p. 1).
   
      ANNESS
      L-Anness II tar-Regolament (UE) Nru 347/2012 huwa emendat kif ġej:
      
                  (1)
               
               
                  Il-punt 2.4.2.1 jinbidel b'dan li ġej:
                  
                              “2.4.2.1.
                           
                           
                              
                                          (a)
                                       
                                       
                                          Għal-livell ta' approvazzjoni 1: minn tal-inqas modalità waħda ta' twissija tattili jew akustika għandha tiġi provduta mhux aktar tard mill-valuri speċifikati fil-Kolonna B tat-tabella fl-Appendiċi 1.
                                       
                                    
                                          (b)
                                       
                                       
                                          Għal-livell ta' approvazzjoni 2: minn tal-inqas modalità waħda ta' twissija għandha tiġi provduta mhux anqas tard mill-valuri speċifikati fil-Kolonna B tat-tabella fl-Appendiċi 2, kif inhu ġej:
                                          
                                                      —
                                                   
                                                   
                                                      fil-każ ta' kategoriji ta' vetturi msemmija fir-Ringiela 1 tat-tabella fl-Appendiċi 2: it-twissija għandha tkun tattili jew akustika, u
                                                   
                                                
                                                      —
                                                   
                                                   
                                                      fil-każ ta' kategoriji ta' vetturi msemmija fir-Ringiela 2 tat-tabella fl-Appendiċi 2: it-twissija għandha tkun tattili, akustika jew ottika.”
                                                   
                                                
                                    
                        
            
                  (2)
               
               
                  Il-punt 2.4.2.2 jinbidel b'dan li ġej:
                  
                              “2.4.2.2.
                           
                           
                              Mill-anqas żewġ modalitajiet ta' twissija għandhom jiġu provduti sa mhux aktar tard mill-valuri speċifikati fi:
                              
                                           
                                       
                                       
                                          Għal-livell ta' approvazzjoni 1: Il-kolonna C tat-Tabella fl-Appendiċi 1.
                                       
                                    
                                           
                                       
                                       
                                          Għal-livell ta' approvazzjoni 2: Il-kolonna C tat-Tabella fl-Appendiċi 2.”
                                       
                                    
                        
            
                  (3)
               
               
                  L-aħħar sentenza fil-punti 2.5.2.1. u 2.5.2.2. hija mħassra.
               
            
                  (4)
               
               
                  L-appendiċi 2 jinbidel b'dan li ġej:
                  
                     “Appendiċi 2
                     
                        Il-livell ta' approvazzjoni 2: rekwiżiti għat-test tat-twissija u tal-attivazzjoni — valuri suċċess/falliment
                     
                     
                                 Ringiela
                              
                              
                                 A
                              
                              
                                 B
                              
                              
                                 C
                              
                              
                                 D
                              
                              
                                 E
                              
                              
                                 F
                              
                              
                                 G
                              
                              
                                 H
                              
                           
                                 0
                              
                              
                                 Kategorija tal-vettura
                              
                              
                                 Mira stazzjonarja
                              
                              
                                 Mira li tiċċaqlaq
                              
                           
                                 Il-ħin tal-modalitajiet ta' twissija
                              
                              
                                 Tnaqqis fil-veloċità tal-vettura inkwistjoni
                              
                              
                                 Il-ħin tal-modalitajiet ta' twissija
                              
                              
                                 Tnaqqis fil-veloċità tal-vettura inkwistjoni
                              
                              
                                 Il-veloċità tal-mira
                              
                           
                                 Mill-inqas 1
                              
                              
                                 Mill-inqas 2
                              
                              
                                 Mill-inqas 1
                              
                              
                                 Mill-inqas 2
                              
                           
                                 (punt ta' referenza 2.4.2.1)
                              
                              
                                 (punt ta' referenza 2.4.2.2)
                              
                              
                                 (punt ta' referenza 2.4.5)
                              
                              
                                 (punt ta' referenza 2.5.2.1)
                              
                              
                                 (punt ta' referenza 2.5.2.2)
                              
                              
                                 (punt ta' referenza 2.5.3)
                              
                              
                                 (punt ta' referenza 2.5.1)
                              
                           
                                 1
                              
                              
                                 M3
                                     (1),
                                 N3 u N2 > 8t
                              
                              
                                 Mhux aktar tard minn 1,4 s. qabel il-bidu tal-fażi tal-ibbrejkjar ta' emerġenza
                              
                              
                                 Mhux aktar tard minn 0,8 s. qabel il-bidu tal-fażi tal-ibbrejkjar ta' emerġenza
                              
                              
                                 Mhux anqas minn 20 km/h
                              
                              
                                 Mhux aktar tard minn 1,4 s. qabel il-bidu tal-fażi tal-ibbrejkjar ta' emerġenza
                              
                              
                                 Mhux aktar tard minn 0,8 s. qabel il-bidu tal-fażi tal-ibbrejkjar ta' emerġenza
                              
                              
                                 Il-vettura suġġett m'għandhiex ikollha impatt mal-mira li tiċċaqlaq
                              
                              
                                 12 ± 2 km/h
                              
                           
                                 2
                              
                              
                                 N2 ≤ 8t (2)
                                     (4)
                                 
                                 u
                                 M2
                                     (2)
                                     (4)
                                 
                              
                              
                                 Mhux aktar tard minn 0,8 s. qabel il-bidu tal-fażi tal-ibbrejkjar ta' emerġenza
                              
                              
                                 Qabel il-bidu tal-fażi tal-ibbrejkjar ta' emerġenza (3)
                                 
                              
                              
                                 Mhux anqas minn 10 km/h
                              
                              
                                 Mhux aktar tard minn 0,8 s. qabel il-bidu tal-fażi tal-ibbrejkjar ta' emerġenza
                              
                              
                                 Qabel il-bidu tal-fażi tal-ibbrejkjar ta' emerġenza (3)
                                 
                              
                              
                                 Il-vettura suġġett m'għandhiex ikollha impatt mal-mira li tiċċaqlaq
                              
                              
                                 67 ± 2 km/h (5)
                                 
                              
                           .
            
         (1)  Vetturi tal-kategorija M3 b'sistema ta' bbrejkjar idrawlika huma suġġetti għar-rekwiżiti tar-ringiela 2.
      
         (2)  Vetturi b'sistema ta' bbrejkjar pnewmatika huma suġġetti għar-rekwiżiti tar-ringiela 1.
      
         (3)  Il-valuri għandhom jiġu speċifikati mill-manifattur tal-vettura fil-ħin tal-approvazzjoni tat-tip (ara l-Anness I, il-Parti 2, Addendum, il-punt 4.4).
      
         (4)  Il-manifatturi ta' kategoriji ta' vetturi koperti bir-ringiela 2 jistgħu jagħżlu li jiksbu l-approvazzjoni tat-tip tal-vetturi bil-valuri speċifikati fir-ringiela1; f'dan il-każ għandha tintwera l-konformità mal-valuri kollha speċifikati fir-ringiela 1.
      
         (5)  Il-valuri għall-veloċità tal-mira fiċ-ċellula H2 għandhom jiġu reveduti qabel l-1 ta' Novembru 2021.”